Sør-Koreas kvinnelandslag i fotball

Sør-Koreas kvinnelandslag i fotball representerer Sør-Korea i internasjonale kamper. Laget har en bronse fra Asiamesterskapet i 2003.

Sør-Korea debuterte i 1990 med kvinnefotball med et stygt 0-13-tap mot Japan. Sør-Korea greide deretter å etablere seg som Asias femte beste lag, etter Kina, Japan, Taiwan og Nord-Korea. I 1993 endte Sør-Korea på tredjeplass i sin innledende gruppe i Asiamesterskapet, og i 1995 kom de til semifinalen som beste toerlag. Den tapte de mot Kina, og senere tapte de bronsefinalen på straffer mot Taiwan. 

I 2001 oppnådde Sør-Korea å slå Taiwan, som på sin side var på vei nedover sportslig. Sør-Korea kom dermed til semifinalen, som de tapte mot Japan. Senere tapte de bronsefinalen med stygge sifre. I 2006 greide Sør-Korea en ny prestasjon; ved å spille uavgjort mot Nord-Korea, endte Sør-Korea bak dem i gruppespillet bare på målforskjell, og som beste toer kom Sør-Korea dermed til semifinalen for andre mesterskap på rad. Der tapte de mot Kina, men slo Japan i bronsefinalen, noe som impliserte at Sør-Korea ble kvalifisert til VM samme år.

Sør-Koreas første, og hittil eneste, VM endte med tre tap; et stygt (1-7 mot Norge), et akseptabelt (1-4 mot Brasil) og et hederlig (0-1 mot Frankrike, målet kom i det 84. spilleminutt). 

Ettersom kvinnefotball har økt i popularitet i Asia, ble det flere deltakerland i Asiamesterskapet. Derfor var det først i 2006 neste mesterskap ble gjennomført. Dette fikk betydning for Sør-Korea, fordi det året var Australias søknad om å overflyttes til Asia godkjent, så Australia havnet i samme gruppe som Sør-Korea. Sør-Korea tapte både for dem og for Nord-Korea, og kom dermed ikke videre fra gruppespillet.

Noe av det samme skjedde i 2008. Sør-Korea kom i gruppe med Australia og Japan. De tre lagene var jevngode, og de slo hverandre med to mål (Sør-Korea slo Japan 3-1 og tapte 0-2 for Australia). Det ble derfor avgjørende hvordan de tre lagene gjorde det mot Taiwan, som var gruppens taper. Både Japan og Australia vant med større sifre enn Sør-Korea, som dermed ikke gikk videre.

I 2010 havnet Sør-Korea for tredje gang på rad på plassen utenfor semifinalen, og befestet sin stilling som Asias femte beste lag. De klarte dermed heller ikke å kvalifisere seg for VM 2011. Igjen var Sør-Korea nære å gå videre tross en vanskelig gruppe; de møtte vertsnasjonen Kina i første kamp, og klarte 0-0 og hadde fire skudd i stolpene. China crisis cost us laments Lee, AFC, hentet 24. mai 2010 Sør-Korea klarte imidlertid ikke bedre enn 1-3 i nøkkelkampen mot Australia to dager etter, og var dermed avhengig av hjelp fra Australia for å kunne gå videre. Det skjedde ikke, og Sør-Korea ble utslått tross 5-0 i siste kamp over Vietnam.

Sør-Korea i mesterskap
OL
 1996: Ikke kvalifisert.
 2000: Ikke kvalifisert.
 2004: Ikke kvalifisert.
 2008: Ikke kvalifisert.

VM
 1991 Ikke kvalifisert.
 1995 Ikke kvalifisert.
 1999 Ikke kvalifisert.
 2003 Sist i gruppespillet.
 2007 Ikke kvalifisert.
 2011 Ikke kvalifisert.

Asiamesterskapet
 1975-89: Ikke deltatt.
 1991: Sist i gruppespillet.
 1993: Tredjeplass i gruppespillet.
 1995: 4.-plass.
 1997: 2. i gruppespillet.
 1999: 2. i gruppespillet.
 2001: 4.-plass.
 2003: 3.-plass.
 2006: Tredjeplass i gruppespillet.
 2008: Tredjeplass i gruppespillet.
 2010: Tredjeplass i gruppespillet.

Nåværende tropp
Nr.NavnLKMålKlubbMålvakter 1 Yoon Young-guel  5 0  Gyeongju KHNP 18 Kang Ga-ae 9 0  Gumi Sportstoto 21 	Kim Min-jeong 2 0   Incheon Hyundai Steel Red AngelsForsvarsspillere 2 Park Cho-rong 4 0  Hwacheon KSPO 3 Kim Hye-yeong 9 1 Gyeongju Korea Hydro & Nuclear Power WFC 4 Kim Do-yeon 77 1   Incheon Hyundai Steel Red Angels 5 Hong Hye-ji 10 1  Changnyeong WFC 6 	Lim Seon-joo 65 3  Incheon Hyundai Steel Red Angels 12 Jang Sel-gi 38 8  Incheon Hyundai Steel Red Angels 20 	Kim Hye-ri 69 1   Incheon Hyundai Steel Red AngelsMidtbanespillere 7 Lee Mi-na 41 8   INAC Kobe Leonessa 8 Cho So-hyun  108 17  Avaldsnes IL 13 Lee Young-ju 22 2  Incheon Hyundai Steel Red Angels 15 	Lee So-dam 43 4   Incheon Hyundai Steel Red Angels 22 Jang Chang 6 0   Korea University 23 	Choi Ye-seul 1 0   INAC Kobe LeonessaAngrepsspillere 9 	Jeon Ga-eul 87 35   Hwacheon KSPO WFC 10 Ji So-yun 99 45  Chelsea LFC 11 Jung Seol-bin 68 20   Incheon Hyundai Steel Red Angels 14 Choe Yu-ri 21 4  Gumi Sportstoto 16 Han Chae-rin 8 3  Hwacheon KSPO 17 Lee Geum-min 33 11  Gyeongju KHNP 19 Son Hwa-yeon 6 2  Changnyeong WFC

Se også
Sør-Koreas herrelandslag i fotball
Nord-Koreas kvinnelandslag i fotball
Nord-Koreas herrelandslag i fotball

Referanser

Kategori:Kvinnelandslag i fotball
Kategori:Fotball i Sør-Korea
Kategori:Sørkoreanske landslag